**แบบ ปค. 6**

**รายงานการสอบทานการประเมินผลการควบคุมภายในของผู้ตรวจสอบภายใน**

**เรียน** **นายกองค์การบริหารส่วนตำบลหนองฉิม**

ผู้ตรวจสอบภายในขององค์การบริหารส่วนตำบลหนองฉิม ได้สอบทานการประเมินผลการควบคุมภายในของหน่วยงาน สำหรับปีสิ้นสุดวันที่ 30 เดือน กันยายน พ.ศ. 2562 ด้วยวิธีการสอบทานตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ.2561 โดยมีวัตถุประสงค์เพื่อให้ความมั่นใจอย่างสมเหตุสมผลว่า ภารกิจของหน่วยงานจะบรรลุวัตถุประสงค์ของการควบคุมภายในด้านการดำเนินงานที่มีประสิทธิผล ประสิทธิภาพ ด้านการรายงานที่เกี่ยวกับการเงิน และไม่ใช่การเงินที่เชื่อถือได้ ทันเวลา และโปร่งใส รวมทั้งด้านการปฏิบัติตามกฎหมาย ระเบียบ และข้อบังคับที่เกี่ยวข้องกับการดำเนินงาน

จากผลการสอบทานดังกล่าว ผู้ตรวจสอบภายในเห็นว่า การควบคุมภายในขององค์การบริหารส่วนตำบลหนองฉิมมีความเพียงพอ ปฏิบัติตามอย่างต่อเนื่อง และเป็นไปตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ.2561

อย่างไรก็ดี มีข้อตรวจพบและหรือข้อสังเกตเกี่ยวกับความเสี่ยง การควบคุมภายในและหรือการปรับปรุงการควบคุมภายใน สรุปได้ดังนี้

1. **ความเสี่ยง**

1.1 กิจกรรมด้านนโยบายและแผน เนื่องจากระเบียบได้มีการแก้ไขบ่อย จึงทำให้เจ้าหน้าที่ยังขาดความเข้าใจในตัวระเบียบที่แน่ชัด

1.2 กิจกรรมการดำเนินการรับเรื่องร้องเรียน-ร้องทุกข์การออกข้อบังคับ เนื่องจากมีระเบียบ กฎหมายที่เกี่ยวข้องกับการปฏิบัติงานที่ค่อนข้างมาก ทั้งภารกิจประจำและภารกิจถ่ายโอน อาจทำให้การปฏิบัติเกิดข้อผิดพลาดได้

1.3 กิจกรรมด้านการป้องกันและบรรเทาสาธารณภัย เนื่องจากแต่ละปีมีภัยพิบัติเกิดขึ้นหลายอย่างในรอบปี แต่งานป้องกันยังขาดวัสดุอุปกรณ์ในการช่วยเหลือประชาชนเมื่อเกิดอุทกภัย เช่น อุปกรณ์ช่วยชีวิต อุปกรณ์ช่วยเหลือผู้ประสบภัย

1.4 กิจกรรมด้านการตรวจสอบและการรายงาน เนื่องจากระเบียบ กฎหมาย หนังสือสั่งการ ของงานต่าง ๆ มีการเปลี่ยนแปลงอยู่ตลอด

1.5 กิจกรรมด้านการบันทึกบัญชีในระบบ e-laas บุคลากรผู้ปฏิบัติงานขาดความรู้ความเข้าใจการบันทึกบัญชีโดยระบบ e-LAAS และระบบมีการปรับปรุงระบบตลอดทำให้ผู้ปฏิบัติยังต้องเรียนรู้การใช้งานระบบตลอด

1.6 กิจกรรมด้านการตรวจฎีกาก่อนการอนุมัติเบิกจ่ายเงิน การเบิกจ่ายเงินงบประมาณไม่เป็นไปตามแผนการเบิกจ่ายเงิน เจ้าหน้าที่ขาดความรอบคอบในการตรวจเอกสารก่อนเบิกจ่ายเงิน เจ้าหน้าที่ศึกษาระเบียบไม่เข้าใจและไม่ทันเวลา

/1.7 กิจกรรม...

- 2 –

1.7 กิจกรรมด้านการพัฒนาและจัดเก็บรายได้ ยังไม่สามารถนำระบบแผนที่ภาษีและทะเบียนทรัพย์สินมาใช้ได้เนื่องจากเจ้าหน้าที่ยังขาดความเข้าใจในระบบการใช้งาน ระบบแผนที่ภาษีและทะเบียนทรัพย์สินยังไม่เป็นปัจจุบัน ประชาชนยังขาดความรู้ความเข้าใจในเรื่องการเสียภาษี

1.8 กิจกรรมด้านการพัฒนาและจัดเก็บรายได้ เนื่องจากพระราช บัญญัติภาษีที่ดินและสิ่งปลูกสร้าง พ.ศ. 2562 เป็นระเบียบใหม่ทำให้เจ้าหน้าที่และผู้เกี่ยวข้องยังขาดความรู้ความเข้าใจในการปฏิบัติตามพระราชบัญญัติฯ

1.9 กิจกรรมด้านทะเบียนทรัพย์สินและพัสดุ การลงเลขครุภัณฑ์ไม่ครบถ้วน อบต.ไม่มีสถานที่ที่จะจัดเก็บพัสดุครุภัณฑ์ให้อยู่ในสถานที่ที่ปลอดภัย

 1.10 กิจกรรมด้านงานวิศวกรรมก่อสร้าง เขียนแบบ ควบคุมงานจ้างก่อสร้าง ไม่มีตำแหน่งวิศวกรทำให้การทำงานเกิดความล่าช้า เพราะบางงานต้องใช้วิศวกรในการปฏิบัติงานไม่มีตำแหน่งนายช่างเขียนแบบและนายช่างโยธาที่เป็นตำแหน่งข้าราชการท้องถิ่น

1.11 การบริหารจัดการศูนย์พัฒนาเด็กเล็ก เนื่องจากงานด้านการเงิน บัญชี และพัสดุ ยังไม่มีเจ้าหน้าที่โดยตรง ต้องให้ครูรับผิดชอบงานแทน ซึ่งเป็นตำแหน่งที่ไม่ตรงสายงาน ทำให้เกิดข้อผิดพลาดได้ง่าย

1.12 กิจกรรมการดำเนินงานด้านเบี้ยยังชีพ เนื่องจากผู้มีสิทธิไม่มารับเงินตามกำหนดเวลาที่นัดหมาย เนื่องจากติดภารกิจ แต่มีเป็นส่วนน้อย ความเสี่ยงในการเบิกจ่ายเบี้ยยังชีพแก่ผู้ที่เสียชีวิต (กรณีโอนผ่านบัญชี) งบประมาณที่ได้รับจัดสรร งบประมาณจากกรมฯ ไม่ครบถ้วนตามที่เสนอของบประมาณ

1.13 กิจกรรมภาวะโลกร้อน เนื่องจากถึงแม้ว่าจะมีการรณรงค์เพียงใดแต่ก็ยังมีประชาชนที่ยังอาจใช้วิธีการเผาขยะอยู่ แต่เป็นส่วนน้อย

1.14 กิจกรรมป้องกันโรคไข้เลือดออก เนื่องจากถึงแม้จะมีการรณรงค์ป้องกันโรค แต่ก็ยังมีผู้ป่วยโรคไข้เลือดออกโดยเฉพาะหน้าฝน

1.15 กิจกรรมป้องกันโรคไข้หวัดใหญ่ 2009 เนื่องจากประชาชนยังมีความคิดว่าโรคไข้หวัดใหญ่ 2009 ไม่อันตรายเป็นแค่ไข้หวัดธรรมดาล

 1.16 กิจกรรมส่งเสริมการเกษตรและงานส่งเสริมปศุสัตว์ เนื่องจากงานของส่วนส่งเสริมการเกษตรยังขาดบุคลากรที่ตรงกับความรับผิดชอบและความรู้ด้านการเกษตรและแรงงานในการลงพื้นที่ในการทำงานด้านการเกษตร

1. **การควบคุมภายในและหรือการปรับปรุงการควบคุมภายใน**

2.1 กิจกรรมด้านนโยบายและแผน โดยจัดทำคำสั่งผู้ปฏิบัติหน้าที่และจัดทำคู่มือปฏิบัติงานเกี่ยวกับการจัดทำแผน

2.2 กิจกรรมการดำเนินการรับเรื่องร้องเรียน-ร้องทุกข์การออกข้อบังคับ โดยจัดทำคู่มือการให้คำปรึกษาด้านกฎหมายและมีการอบรมให้ความรู้ด้านกฎหมายแก่ประชาชน

/2.3 กิจกรรม...

- 3 –

 2.3 กิจกรรมด้านการป้องกันและบรรเทาสาธารณภัย โดยนำข้อมูลวัสดุที่จำเป็นเข้าในข้อบัญญัติและจัดซื้อวัสดุตามระเบียบฯ

 2.4 กิจกรรมด้านการตรวจสอบและการรายงาน โดยจัดทำคู่มือการปฏิบัติงาน การให้คำแนะนำเกี่ยวกับระเบียบและประชาสัมพันธ์ให้ทุกสำนัก/กองทราบ

 2.5 กิจกรรมด้านการบันทึกบัญชีในระบบ e-laas มีการจัดทำคู่มือการปฏิบัติงานและมีการถ่ายทอดความรู้ใหม่ให้ผู้ปฏิบัติงานหลังจากไปประชุม/อบรมมาแล้ว

2.6 กิจกรรมด้านการตรวจฎีกาก่อนการอนุมัติเบิกจ่ายเงิน ถือปฏิบัติตามระเบียบ มท.ว่าด้วยการรับเงิน การเบิกจ่ายเงิน ฯ อย่างเคร่งครัด มีการจัดส่งเจ้าหน้าที่เข้ารับการฝึกอบรมเรื่องระเบียบใหม่ๆที่เกี่ยวข้องและมีการศึกษาระเบียบใหม่ที่เกี่ยวข้องตลอดเวลา

2.7 กิจกรรมด้านการพัฒนาและจัดเก็บรายได้ โดยแจ้งให้ผู้เกี่ยวข้องเข้ารับการฝึกอบรมเรื่องเกี่ยวกับแผนที่ภาษี วางแผนการปฏิบัติงาน และจัดทำคำสั่งให้ผู้มีหน้าที่ปฏิบัติงาน

2.8 กิจกรรมด้านการพัฒนาและจัดเก็บรายได้ พระราชบัญญัติภาษีที่ดินและสิ่งปลูกสร้าง พ.ศ. 2562 วางแผนการปฏิบัติงาน จัดทำคำสั่งให้ผู้มีหน้าที่ปฏิบัติงานและประชาสัมพันธ์ให้ความรู้ความเข้าใจกับผู้เกี่ยวข้องและประชาชนทุกช่องทางอย่างทั่วถึง

2.9 กิจกรรมด้านทะเบียนทรัพย์สินและพัสดุ โดยมีการตรวจสอบพัสดุครุภัณฑ์อย่างสม่ำเสมอและมีการจัดทำคู่มือการใช้งานพัสดุครุภัณฑ์และประชาสัมพันธ์ให้ผู้เกี่ยวข้องทราบ

 2.10 กิจกรรมด้านงานวิศวกรรมก่อสร้าง เขียนแบบ ควบคุมงานจ้างก่อสร้าง โดยเปิดกรอบอัตรา กำลังตำแหน่งข้าราชการ ตำแหน่งนายช่างเขียนแบบ นายช่างโยธา

 2.11 ด้านการบริหารจัดการศูนย์พัฒนาเด็กเล็ก โดยจัดหาเจ้าหน้าที่ที่มีความรู้โดย ตรงมาปฏิบัติงาน

 2.12 กิจกรรมการดำเนินงานด้านเบี้ยยังชีพฯ โดยการเพิ่มฐานข้อมูลผู้รับบริการ เช่น เบอร์โทรศัพท์ เพื่อติดต่อได้ง่ายขึ้น

 2.13 กิจกรรมภาวะโลกร้อน เนื่องจาก โดยมีการประชาสัมพันธ์อย่างต่อเนื่อง และขยะผลให้ครอบคลุมทั้งตำบล

 2.14 กิจกรรมป้องกันโรคไข้เลือดออก โดยมีการกำจัดและทำลายแหล่งเพาะพันธ์ยุง และทีมเฝ้าระวังควบคุมการแพร่ระบาดในกรณีที่มีผู้ป่วยหรือผู้ที่สงสัยว่าจะติดเชื้อ

 2.15 กิจกรรมป้องกันโรคไข้หวัดใหญ่ 2009 โดยบูรณาการร่วมกับโรงพยาบาลเนินสง่าในการฉีดวัคซีนป้องกันให้กลุ่มเสี่ยง และเจ้าหน้าที่รัฐ

 2.16 กิจกรรมส่งเสริมการเกษตรและงานส่งเสริมปศุสัตว์ โดยให้เจ้าหน้าที่ผู้ได้รับมอบหมายศึกษาหาความรู้เรื่องส่งเสริมการเกษตร อบรม ประชุมเพิ่มความเข้าใจเกี่ยวกับงานที่รับผิดชอบ

 (ลงชื่อ) เกษมณี มณีรัตน์ ผู้รายงาน

 (นางสาวเกษมณี มณีรัตน์)

 ตำแหน่ง นักวิชาการตรวจสอบภายใน ชำนาญการ

 วันที่ 5 เดือน พฤศจิกายน พ.ศ.2562